મારો જન્મ ભાવનગરમાં થયો અને ઉછેર મુંબઇમાં થયો. બે બહેન અને એક ભાઈ વચ્ચે મોટી થઈ. મારા પિતા (જયસુખભાઈ શેઠ) નો બોરીવલીમાં જ બિઝ્નેસ હતો. અમે કાકા – કાકી અને કઝીન્સ સાથે સયુંક્ત કુટુંબમાં મોટા થયા. ભાઈ – બહેન અને કઝીન્સ સાથે રમવાના, સંપીને રહેવનાં મીઠાં સંભારણાં છે. બોરીવલીનાં કુદરતી વાતાવરણમાં અમે દોડપકડ, સાતોડીયું, કોડીઓ,થપ્પો, પાંચીકા જેવી રમતો ખૂબ રમ્યાં. અમે ત્રણેય બહેનો બહુ રુપાળી તેથી મમ્મી – પપ્પા અમને ખૂબ સાચવતાં. બહાર ફરવા જવાનું હોય ત્યારે પપ્પા ટ્રેનમાં લઈ જવાને બદલે ટેક્સીમાં લઈ જતાં.